Document ID: 32006R1916

32006R1916
L 365/78
SLUŽBENI LIST EUROPSKE UNIJE
UREDBA KOMISIJE (EZ) br. 1916/2006
od 18. prosinca 2006.
o otvaranju i upravljanju carinskim kvotama Zajednice za određene ribe i proizvode ribarstva podrijetlom iz Albanije
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1616/2006 od 23. listopada 2006. o određenim postupcima za primjenu Sporazuma o stabilizaciji i pridruživanju između Europskih zajednica i njihovih država članica s jedne strane i Republike Albanije s druge strane te za primjenu Privremenog sporazuma između Europske zajednice i Republike Albanije (1), a posebno njezin članak 2.,
budući da:
(1)
Sporazum o stabilizaciji i pridruživanju između Europskih Zajednica i njihovih država članica s jedne strane i Republike Albanije s druge strane (2), dalje u tekstu „Sporazum o stabilizaciji i pridruživanju”, potpisan je 12. lipnja 2006. u Luxembourgu. Postupak ratifikacije Sporazuma o stabilizaciji i pridruživanju je u tijeku.
(2)
Vijeće je 12. lipnja 2006. zaključilo Privremeni sporazum o trgovini i trgovinskim pitanjima između Europske zajednice s jedne strane i Republike Albanije s druge strane (3), dalje u tekstu „Privremeni sporazum”. Cilj Privremenog sporazuma je provođenje što je brže moguće odredbi o trgovini i trgovinskim pitanjima iz Sporazuma o stabilizaciji i pridruživanju. Privremeni sporazum stupa na snagu 1. prosinca 2006.
(3)
Sporazum o stabilizaciji i pridruživanju i Privremeni sporazum predviđaju da se određene ribe i proizvodi ribarstva podrijetlom iz Albanije mogu uvoziti u Zajednicu u okviru carinskih kvota Zajednice po sniženoj ili nultoj stopi carine.
(4)
Carinske kvote Zajednice predviđene Sporazumom o stabilizaciji i pridruživanju i Privremenim sporazumom su godišnje kvote i obuhvaćaju neodređeno razdoblje. Primjereno je osigurati otvaranje tih carinskih kvota te upravljanje njima.
(5)
U skladu s člankom 308.a Uredbe Komisije (EEZ) br. 2454/93 o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (4), potrebno je osigurati primjenu sustava upravljanja carinskim kvotama iz Uredbe (EEZ) br. 2454/93.
(6)
Države članice trebaju osigurati jednak i kontinuiran pristup svim uvoznicima Zajednice carinskim kvotama te nesmetanu primjenu stopa, utvrđenih za kvote, na sve uvoze predmetnih proizvoda u sve države članice sve do iskorištenja kvota. Kako bi se osiguralo učinkovito zajedničko upravljanje tim kvotama, državama članicama bi trebalo biti omogućeno izvući iz opsega kvota potrebne količine koje odgovaraju stvarnim uvozima. Upravljanje se treba odvijati u tijesnoj suradnji između država članica i Komisije. Komisija bi trebala imati mogućnost praćenja stope po kojoj se kvote iskorištavaju i o tome obavještavati države članice na odgovarajući način. Zbog postizanja brzine i učinkovitosti, komunikacija između država članica i Komisije dostavlja se što je više moguće u elektroničkom obliku.
(7)
U skladu sa Sporazumom o stabilizaciji i pridruživanju i Privremenim sporazumom, opseg kvota za 2006. godinu određuje se na puni iznos osnovnih opsega kvota iz Priloga III. ovim Sporazumima.
(8)
Ova se Uredba primjenjuje danom stupanja na snagu Privremenog sporazuma i ostaje na snazi nakon stupanja na snagu Sporazuma o stabilizaciji i pridruživanju.
(9)
Mjere predviđene u ovoj Uredbi u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
1. Na proizvode podrijetlom iz Albanije i navedene u Prilogu, koji su pušteni u slobodan promet u Zajednici primjenjuje se snižena ili nulta carina u visini i u granicama godišnjih carinskih kvota Zajednice koje su navedene u tom Prilogu.
Uz te proizvode prilaže se dokaz o podrijetlu iz Protokola br. 4. Sporazuma o stabilizaciji i pridruživanju i Privremenog sporazuma.
2. Svaka država članica osigurava da uvoznici proizvoda iz stavka 1. imaju jednak i nesmetani pristup carinskim kvotama sve dok preostali opseg odgovarajuće kvote to omogućava.
Članak 2.
1. Komisija upravlja carinskim kvotama iz članka 1. u skladu s člancima 308.a, 308.b i 308.c Uredbe (EEZ) br. 2454/93.
2. Komunikacija između država članica i Komisije u vezi s upravljanjem carinskim kvotama dostavlja se što je više moguće u elektroničkom obliku.
Članak 3.
1. Opseg pojedine carinske kvote za pripremljene ili konzervirane inćune iz Priloga pod rednim brojem 09.1505 može se svake godine povećavati a po prvi put za 2007. godinu, sve dok godišnji opseg kvote ne dosegne 1 600 tona ili se stranke slože o primjeni drugih dogovora.
2. Godišnje povećanje iz stavka 1. može se primijeniti samo ako bilo iskorišteno najmanje 80 % opsega koji je otvoren u prethodnoj godini.
Članak 4.
Ova Uredba stupa na snagu trećeg dana od dana objave u Službenom listu Europske unije.
Primjenjuje se od 1. prosinca 2006.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. prosinca 2006.

Labels: 3
18
6